Иван Вазов
Размишления за фракът

chitanka.info

Без ръкавици и без фрак

недей ходи на бал;

без бяла връзка и без клак

да идеш там, като дурак,

ще бъде цял скандал.

С тоз начин моден, пременен

челяк е чародей;

той ходи гордо и засмен

и мяза на същ джентилмен

и малко на лакей.

Върши приетият закон:

бъбли: merci, madame!

Прави със грация поклон,

бъди учтив и Мортагон,

това е умно там.

И ти тогаз си „маладец“

и „homme civilise“…

в Париж ще минеш за мъдрец,

в Берлин — напет и хубавец,

у нас си — чимпанзе!

От славний тоз прогрес назад

за да не бих остал,

аз щъ си купя бял крават,

клак, ганти, чер фрак опашат —

за ближний карнавал!

Февруари 1882

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.